होटलों और रेस्टोरेंट से लिए तीन मिठाइयों के सेंपल
शाजापुर | होली पर्व को लेकर आखिरकार खाद्य सुरक्षा प्रशासन विभाग ने मंगलवार से कार्रवाई शुरू कर ही दी। खाद्य सुरक्षा अधिकारी एस.एस. खत्री ने बताया पोलायकलां के बस स्टैंड स्थित श्रीनाथ मिष्ठान्न भंडार से मलाई बरफी का, समीप स्थित रोडवेज रेस्टोरेंट से मावा लड्डू का सेंपल लिया। दो-तीन दुकानों का निरीक्षण किया। इसके बाद शुजालपुर पहुंचकर मंडी क्षेत्र में नेमा स्वीट्स से बेसन के लड्डू का सेंपल लेकर बस स्टैंड पर चार-पांच दुकानों का निरीक्षण किया। संबंधितों को खाद्य सामग्रियां ढंककर रखने, साफ-सफाई बेहतर रखने के निर्देश दिए हैं।
hin_Deva hin_Deva